Israel Folau het nie die knie gebuig nie. Foto: Twitter.
Steve McNamara, afrigter van die Catalans Dragons, het gesê hy respekteer Israel Folau se besluit om nie die knie te buig nie ter ondersteuning van die Black Lives Matter-beweging nie.
Die diepgelowige Folau het staande gebly toe sy spanmaats die knie gebuig het vóór hul ligawedstryd teen St Helens.
Hoewel sy aksies kritiek ontlok het, het McNamara gesê dat dit die speler se persoonlike keuse is.
Die talentvolle heelagter het verlede jaar op sy Instagram-rekening geplaas dat hel op dronkaards, gays, leuenaars, hoereerders, diewe, ateïste en afgodedienaars wag, tensy hulle hulself bekeer. Hy het bygevoeg dat net "Jesus kan red".
Die eerste toets tussen Engeland en Pakistan begin môre in Manchester.
Die tuisspan het verlede week die reeks teen die Wes-Indiese Eilande met 2 – 1 gewen.
Volgens Ferrari se Charles Leclerc is Valtteri Bottas die enigste persoon wat 'n realistiese kans staan om vir Lewis Hamilton vanjaar in sy spore te stuit.
Hamilton het 88 punte, terwyl sy Mercedes-spanmaat Bottas 58 punte het.
Nie soos ons SA sport "helde" nie.
Ek het absolute respek vir hierdie man, want hy is nie ruggraat loos nie, hy is 'n toonbeeld van Christelike waardes en staan daarby. Waar is die ander….
Die mens emoet begin aanvaar daar is mense wat anders dink en glo as hulle en ferm op hulle beginsels staan. Almal in die lewe is nie ruggraatloos nie. Staan sterk Folau, jy word raak gesien deur die min wat saam met jou glo!!
Nie meer 100 jaar nie dan is BLM in sy maai. Dit begin nou deursyfer dat jy nie hoef te kniel nie, want jy het n reg om n besluit te neem volgens jou beginsels.